20. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Γ5α/οίκ. 10007 της 31 Οκτ./8  Νοεμ. 1973 (ΦΕΚ Β' 1328) Περί ανακλήσεως αδειών κυκλοφορίας ενίων ιδιοσκευασμάτων περιεχόντων κορτικοστερειωδείς ενώσεις μετά πυραζολονικών παραγώγων. Έχοντες υπ' όψει: α)Το άρθρ. 11 του Ν.Δ. 96/73. β)Την υπ' αριθ. Γ5α 6992, 6109/73 ημετέραν απόφασιν. γ)Την υπ' αριθ. 2434/28.9.72 Γνωμ. Ε.Σ Κ.Ε.Ε.Φ., αποφασίζομεν: Σελ. 820,04(β) Τεύχος 710 – Σελ. 130 1.Ανακαλούμεν τας αδείας κυκλοφορίας των φαρμακευτικών ιδιοσκευασμάτων 1)CORTAZON, 2)DELTAZODIN, 3)DELTAREUMAPHEN, 4)REUMANOVA, 5)DELTA BULTADROL, 6)DELTA – BULTAZOEIDIN, 7)DELTA – BUZOTAL, 8)DELTA ELMEDAL, 9)DELTA – PHEBUTAL, 10)REΥMATISAL, 11)CORTI BUTAZOL, 12)BUTAPREDIN, 13)BUTACORTEN, 14)LEDNISONE, 15)OXYBUTAL, 16)OXELADIN, 17)COPAIN, και 18)BUTALON ως περιεχόντων κορτικοστερειωδή μετά πυραζολονικών παραγώγων και συγγενών αυτών ενώσεων και απαγορεύομεν την κυκλοφορίαν και την διάθεσιν τούτων, ως και παντός ετέρου ομοίου τοιούτου. 2.Η τοιαύτη ανάκλησις και απαγόρευσις της κυκλοφορίας οφείλεται εις το ότι η χορήγησις αυτών επί των ασθενών διαρκεί επί μακρόν χρονικόν διάστημα με αποτέλεσμα είς τινας περιπτώσεις να υφίσταται ηυξημένος κίνδυνος προκλήσεως σοβαρών ανεπιθύμητων ενεργειών. 3.Η ισχύς της παρούσης άρχεται μετά 20ήμερον από της δημοσιεύσεώς της. Η παρούσα δημοσιευθήτω δια της Εφημερίδος της Κυβερνήσεως. 34.Ι.δ.20 Φάρμακα-Ιδιοσκευάσματα 